Coğrafyay Pakıstani

Coğrafyay Pakıstani (ebe Urduki: جغرافیہ پاکِستان), cayê Pakıstani Asyay Veroci dero. Veroc de dormey Deryayê Umani, rocvetış de İran u Efğanıstan, zıme de Çin u rocvetış de Hindıstan estê. Erdê Pakıstani 880,940 km2o. Noxtaya Pakıstanio tewr berz kohê K-2 Godwin Austenio. Berziya kohê K2i 8.611 metreyo. Zımey Pakıstan de Gilgit-Baltıstan,Wezirıstan u zımey Beluçıstan zaf berzo u kohıno. Verocê Pakıstani zaf germo u iklımê Musoni verocê Pakıstani rê her mewsım zaf tesir keno. 6 aşmi/mengi vartışê varani zaf berz beno u heto bin ra 6 mengi vartış qet nêbeno. Miyandê Pakıstan u Hindıstan çolê Çolıstani esto. Zımey Pakıstani zımıstani de zaf serd beno. Pakıstan de gol çıniyo. Tenya Royê İndusi esto. %100ê erdê Pakıstani erdo u %0ê erdê Pakıstani awıno. Zımey Pakıstani de zaf dari estê, merkezê Pakıstani de zi teyna vaşi estê. Verocê Pakıstani de zi dari ya zi vaşi çıniyê. İklımê verocê Pakıstani her mewsım zaf germo.

 Sindorê Pakıstani 
 İran – 909 km
 Efğanıstan – 2430 km
 Çin – 523 km
 Hindıstan – 2912 km

 Kohê Pakıstani 
 K2 8611 metre 
 Nanga Parbat 8125 metrey
 Gasherbrum metrey 
 Broad Peak 8047 metrey 
 Gasherbrum II 8035 metrey

Kategoriye:Coğrafyay Pakıstani